Број: 2-25/20-XI

Датум: 21.03.2020. године

На основу члана 41. и 43. Закона о смањењу ризика од катастрофа и управљању ванредним ситуацијама („Службени гласник РС“, број 87/18), у складу са Одлуком о образовању Градског штаба за ванредне ситуације на територији града Краљева ("Службени лист града Краљева", број 25/16 и 05/19), и чланом 17. Уредбе о саставу и начину рада штабова за ванредне ситуације (''Службени гласник РС'', бр.98/2010), а у вези са Одлуком о проглашењу ванредног стања на територији Републике Србије („Службени гласник РС“, број 29/20).

Градски штаб за ванредне ситуације на територији града Краљева на седници одржаној дана 21.03.2020. године, донео је:

**З А К Љ У Ч А К**

**I**

**УСВАЈА СЕ** Препорука Министарства за државну управу и локалну самоуправу број: Службено од 20.03.2020. године, и **ОГРАНИЧАВА СЕ** радно време са потрошачима у малопродајним објектима током трајања ванредног стања, по следећем принципу:

* + Понедељак – субота од 07.00  до 18.00 часова,
  + Недељом од 08.00 до 18.00 часова.

**II**

Изузетно од става **I** овог закључка, у циљу снабдевања грађана старијих од 65 година, одобрава се рад са потрошачима у малопродајним објектима, током трајања ванредног стања, недељом од 04 до 07 часова, у следећим малопродајним објектима:

* „**Delhaize**“ на адреси Душана Поповића бб (код нове хале спортова),
* „**Mercator“,** објекат у згради „Леснине“,
* „**Dis**“ на адреси Доситејева бб
* „**Aman**“ на адреси Југ Богданова 47
* „**Гала промет**“, следећи објекти:
  + Димитрија Туцовића 25,
  + Жичка бб,
  + Јарчујак (код фабрике„Леони“) и
  + Адрани (на раскрсници)
* „**Борјак**“ , следећи објекти:
  + Хајдук Вељкова 8В/6 (код „Дома друштвених“
* „**7. Јули**“ , следећи објекти:
  + Конарево (код железничке станице),
  + Војводе Степе 31. и
  + Берановац, Првомајска 24.

О б р а з л о ж е њ е

На седници одржаној 21.03.2020. године, Градски штаб за ванредне ситуације на територији града Краљева је, обзиром на проглашено ванредно стање на територији Републике Србији, разматрао мере за спречавање настанка и ширења инфекције изазване вирусом „Covid-19“.

Предложено је да се усвоји препорука Министарства за државну управу и локалну самоуправу број: Службено од 20.03.2020. године и регулише рад са потрошачима у малопродајним објектима. У сарадњи са Регионалном привредном комором Краљево, дефинисани су објекти који ће радити у недељом у периоду од 04 до 07 часова. Предложено је усвојено једногласно.

Чланом 43. став 1. тачка 4. Закона о смањењу ризика од катастрофа и управљању ванредним ситуацијама („Службени гласник РС“, број 87/18), којим је прописано да Штаб за ванредне ситуације прати стање и организацију система смањења ризика од катастрофа и управљања у ванредним ситуацијама и предлаже мере за њихово побољшање.

На основу наведеног, одлучено је као у диспозитиву

Закључак доставити: Регионалној привредној комореи Краљево, Градоначелнику града Краљева, Одељењу за послове цивилне заштите, архиви и објавити на званичном сајту град Краљева, [www.kraljevo.rs](http://www.kraljevo.rs)

Командант Градског штаба

Градоначелник града Краљева

др Предраг Терзић, дипл. политиколог